ѽ пребла́же! ве́сь єсѝ чу́до и ти́хость и дерзнове́ніе и любы̀, и сла́дость и душевесе́ліе, и упова́ніе вку́пѣ во всѣ́хъ и вои́стинну безпопече́ніе и ра́дость воѷпоста́сная єди́на сла́ва, и ца́рство и прему́дрость и си́ла сегѡ̀ ра́ди изступле́ніе ѿ всѣ́хъ ви́димыхъ, и поко́й ѿ всѣ́хъ разумѣва́емыхъ єсте́ственнѣ неизрече́ннѡ єсѝ, и упокое́ніе къ тебѣ̀ чу́дно зря́щымъ тя̀ съ прича́стіемъ ст҃а́гѡ твоегѡ̀ дх҃а